b'\n_START_ARTICLE_\nKatey Sagal\n_START_SECTION_\nZgodnje \xc5\xbeivljenje\n_START_PARAGRAPH_\nSagalova se je rodila kot Catherine Louise Sagal judovski zabavlja\xc5\xa1ki dru\xc5\xbeini; je h\xc4\x8di re\xc5\xbeiserja Borisa Sagala, najbolj poznanega po televizijskih dramskih serijah 60-ih let, med drugim Obmo\xc4\x8dju somraka. Njena mati, Sara Zwiling, je bila producentka. Sagalova je \xc5\xa1tudirala na Kalifornijskem in\xc5\xa1titutu umetnosti (California Institute of the Arts) v Valencii v Kaliforniji.\n_START_SECTION_\nKariera\n_START_PARAGRAPH_\nSvojo kariero je za\xc4\x8dela v Hollywoodu. Med letoma 1971 in 1975 je nastopila v ve\xc4\x8d televizijskih filmih. Leta 1985 je nastopila v naslovni vlogi Mary Tyler Moore v seriji Mary. Naslednje leto je bila izbrana na avdiciji serije Dru\xc5\xbeina za umret (1987-1997). Upodobila je ni\xc5\xbejerazredno, seksa la\xc4\x8dno \xc5\xbeeno prodajalca \xc4\x8devljev Ala Bundyja. Po koncu serije je nastopila v \xc5\xa1e nekaj televizijskih filmih, leta 1999 pa jo je Matt Groening izbral za vlogo v animirani znanstvenofantasti\xc4\x8dni seriji Futurama, ki je bila po petih letih ukinjena._NEWLINE_Gostovala je v treh epizodah serije Oh, ta sedemdeseta in imela glavno vlogo v kratko\xc5\xbeive\xc4\x8di seriji Tucker. Od leta 2002 do 2005 je imela glavno vlogo v seriji Moja najstnica (8 Simple Rules). Leta 2005 je gostovala v dveh epizodah Skrivnostnega otoka ter eni \xc5\xa0epetalke duhov, leta 2006 v petih Zvezd na sodi\xc5\xa1\xc4\x8du, leta 2007 pa v eni The Shield._NEWLINE_Leta 2008 je gostovala v dveh epizodah serije Eli Stone in eni Na kraju zlo\xc4\x8dina ter imela glavno vlogo v seriji, ki jo je ustvaril njen mo\xc5\xbe Kurt Sutter, Sons of Anarchy._NEWLINE_Januarja 2009 se je ponovno zdru\xc5\xbeila s televizijskim sinom Davidom Faustinom (Bud Bundy iz Dru\xc5\xbeine za umret) za epizodo v Faustinovi seriji Star-ving.'